U-I-190/21_1
Natisni
Opravilna št.:
U-I-190/21_1
Datum odločitve:
5. 10. 2021
ECLI:
ECLI:SI:USRS:2021:U.I.190.21
Akt:
Odlok o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 142/21), 1. tč. 2. čl.

Odlok o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 146/21), 1. tč. 2. čl. in 1., 2., 4. in 5. odst. 5. čl.
Izrek:
Predlog, naj se do končne odločitve Ustavnega sodišča zadrži izvrševanje 1. točke 2. člena Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 142/21) ter 1. točke 2. člena in prvega, drugega, četrtega in petega odstavka 5. člena Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 146/21), se zavrže.
Pravna podlaga:
Člen 6, 39, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Svetlana Polak, Kranj
Datum vloge:
15. 9. 2021
Vrsta odločitve:
sklep
Vrsta rešitve:
zavrženje
Dokument:
US32954
Dokument v PDF obliki:
U-I-190-21.pdf
108 KB
Prenesite datoteko
U-I-190/21-6
5. 10. 2021
SKLEP
Ustavno sodišče je v postopku za preizkus pobude Svetlane Polak, Kranj, ki jo zastopa Domen Gorenšek, odvetnik v Ljubljani, na seji 5. oktobra 2021
sklenilo:
Predlog, naj se do končne odločitve Ustavnega sodišča zadrži izvrševanje 1. točke 2. člena Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 142/21) ter 1. točke 2. člena in prvega, drugega, četrtega in petega odstavka 5. člena Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 146/21), se zavrže.
OBRAZLOŽITEV
1. Pobudnica izpodbija v izreku tega sklepa navedene določbe Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 142/21 – v nadaljevanju Odlok 142/21) in Odloka o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 146/21 – v nadaljevanju Odlok 146/21). Predlaga, naj Ustavno sodišče v postopku za oceno ustavnosti in zakonitosti zadrži njihovo izvrševanje do končne odločitve.
2. V postopku za oceno ustavnosti in zakonitosti predpisov in splošnih aktov, izdanih za izvrševanje javnih pooblastil, sme Ustavno sodišče na podlagi prvega odstavka 39. člena Zakona o Ustavnem sodišču (Uradni list RS, št. 64/07–
uradno prečiščeno besedilo, 109/12, 23/20 in 92/21
– v nadaljevanju ZUstS) do končne odločitve v celoti ali delno zadržati izvršitev zakona ali drugega predpisa ali splošnega akta za izvrševanje javnih pooblastil, če bi zaradi njegovega izvrševanja lahko nastale težko popravljive škodljive posledice.
3. Izpodbijana predpisa ne veljata več. Odlok o načinu izpolnjevanja pogoja prebolevnosti, cepljenja in testiranja za zajezitev širjenja okužb z virusom SARS-CoV-2 (Uradni list RS, št. 147/21) v 15. členu določa, da z dnem uveljavitve tega odloka prenehata veljati Odlok 142/21 in Odlok 146/21. Ker niso izpolnjeni formalni pogoji iz prvega odstavka 39. člena ZUstS, je Ustavno sodišče predlog za zadržanje izvrševanja izpodbijanih določb Odloka 142/21 in Odloka 146/21 zavrglo.
4. Ustavno sodišče je sprejelo ta sklep na podlagi 39. člena v zvezi s 6. členom ZUstS v sestavi: predsednik dr. Rajko Knez ter sodnice in sodniki dr. Matej Accetto, dr. Rok Čeferin, dr. Dunja Jadek Pensa,
Dr. Dr. Klemen Jaklič (Oxford ZK, Harvard ZDA)
, dr. Špelca Mežnar, dr. Marijan Pavčnik, Marko Šorli in dr. Katja Šugman Stubbs. Sklep je sprejelo soglasno.
dr. Rajko Knez
Predsednik